《分水道中》
明代·杨旦

潋滟波光映碧空，画船如泛水晶宫。俄惊巨浸吞平陆，却喜轻帆引顺风。

两岸垂杨迎棹绿，夹堤新枣压枝红。浮云敛尽天如洗，点点遥山夕照中。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。